google/wiki40b huggingface dataset:
FollaCell

Historie

Aksjeselskapet Folla ble stiftet i 1901. Sagbruksdriften i Folla-området kom nå inn i ordnede former, og i 1902 var ny sag på plass i sagbruket i Follafoss. Sagen ble drevet av elektrisitet fra den aller første generatoren i Folla. I dag står kun generatorstativet igjen, på oversiden av broen i Follafoss sentrum.
I 1908 ble AS Folla solgt til konsul Gustaf Oskar Örn, smelteverksingeniør Tharaldsen og godseier Otto Schultz på Egge. De bestemte seg for å anlegge kraftstasjon og tresliperi i Follafoss. Den 5. oktober 1909 ble den aller første masseballen produsert i Folla. I 1919 kjøpte Nord-Trøndelag fylkeskommune fallrettighetene i Follafoss, vedtok å bygge ut Follafoss kraftverk, og etablerte Nord-Trøndelag Elektrisitetsverk. Fylkeskommunen kjøpte samtidig tresliperiet.
I 1983 kjøpte Bjørn Lyng fabrikken med tilhørende skog av fylkeskommunen, og omstilte produksjonen fra tresliperi til CTMP-fabrikk. I 1988 og 1989 ble det bygd flere nyanlegg ved fabrikken, blant annet barkfyr, ny kappe og nytt høykonsblekeri (HC-blekeri). I 1989 solgte Bjørn Lyng bruket til Norske Skog. I juli 2000 ble Folla CTMP AS solgt til den svenske skogeierforeningen Södra. Det nye navnet ble Södra Cell Folla AS.
I august 2012 ble fabrikken besluttet nedlagt, fordi forutsetningene for en lønnsom drift ikke var til stede lenger. I desember samme år ble det kjent at Södra og Mayr-Melnhof Karton hadde inngått en intensjonsavtale, hvor sistnevnte hadde til hensikt å kjøpe alle aksjene i Södra Cell Folla AS og gjenoppta produksjonen. I juni 2013 ble endelig avtale om oppkjøpet underskrevet av partene. Etter ti måneders driftsstans ble produksjonen gjenopptatt ved fabrikken, som fikk navnet FollaCell, i september 2013.
Fabrikken har en årlig produksjonskapasitet på ca. 130 000 tonn CTMP.
Avlingforsvarsteorien

Avlingforsvarsteorien er en arkeologisk teori om hva som motiverte overgangen fra jegersamfunnet til jordbruk (dyrking og husdyrhold) – eller den såkalte neolittiske revolusjonen.
Arkeologen Frederik Zeuner (1963) mente at straks mennesket begynte å samle inn eller dyrke kornplanter og gjorde seg avhengig av dette, oppsto det et behov for å forsvare denne grøden mot beitende, ville drøvtyggere, sauer og geiter. Et naturlig svar ble å kontrollere disse dyrene gjennom domestisering.
David Rindos mener at jordbruk var en evolusjonær tilpasning av planter og mennesker. Domestiseringen begynte etter hans syn med at befolkningen beskyttet bestemte ville planter, noe som førte til spesialisering av sted og deretter temming og domestisering av både plantesorter og siden husdyr.
Kaiser Chiefs

Kaiser Chiefs er et britisk rock/indiepop band fra Leeds. Bandet ble startet i 1996 under navnet Runston Parva, som ble senere endret til bare Parva. I 2003 endret de navnet til Kaiser Chiefs, etter den sørafrikanske fotballklubben Kaizer Chiefs som den daværende kapteinen for Leeds, Lucas Radebe, hadde spilt for.
Medlemmene er fanatiske supportere av Leeds, og var også offisielle sponsorer av tidligere Leeds-spiller Tore André Flo. Under
sommerlekene i London 2012 fremførte bandet "Pinball Wizard" av The Who.
Jaap den Hertog

Kombinasjonen medisiner–dukkespiller

den Hertog arbeider som lege ved siden av rollen som daglig leder av Teater Fusentast.  Organisatorisk er teatret underlagt et morselskap kalt Lege Artis A/S, der det latinske «Lege Artis» står for «Etter kunstens regler». Morselskapet skal i henhold til sin formålsbeskrivelse forene teaterdrift og legevirksomhet.  Legeyrket kan synes å ha påvirket teatrets innhold; blant annet holdt teatret i en årrekke workshops for unge pasienter ved psykiatriske sykehus.
Fylkesvei 4040

Fylkesvei 4040 går mellom Kvåle i Hægebostad og Geitskar bru i Åseral. Veien er 13,4 km lang.
Frem til 2019 hadde veien betegnelsen Fylkesvei 502.
Utviklingen av europarekorder i friidrett 400 meter for menn

Dette er listen over utviklingen av europarekorder i friidrett på 400 meter for menn utendørs som er ratifisert av EAA
De albanske fyrstedømmene

De albanske fyrstedømmene oppsto i middelalderen i Albania og Epirus og ble hovedsakelig styrt av albanske fyrster. De fleste fyrstedømmene oppsto da Det serbiske tsardømme begynne å forvitre av indre maktkamper i siste halvdel av 1300-tallet, og en rekke små albanske fyrstedømmer oppsto i det maktvakuum som fulgte i området. De fleste av disse mindre fyrstedømmene slo seg sammen i en konføderasjon rettet mot ekspansjonen fra Det osmanske rike i 1444, kjent som Lezhaligaen.
Ketil Gjessing

Andre utgivelser

Gjessing har også utgitt dikt og artikler i tidsskrifter som Edda, Pax, Profil, Samtiden, Vinduet og andre tidsskrift, også i utlandet, og i forskjellige aviser. Han var også representert i flere antologier, med novelle i «Norske sengehester» (1966), som også ble utgitt på japansk og svensk, og med dikt i «Ti unge», «Nye navn i norsk kunst», «I grenselandet», «Amor Roma», «La hundre blomster blomstre», «Moderne norsk lyrikk» og andre. Han er også representert i en slovakisk antologi over norsk lyrikk.
Som oversetter har Gjessing oversatt hørespill fra engelsk og spansk, ofte hørespill fra den tredje verden, blant annet Soyinka, samt hørespillversjoner av scenedramatikk, dessuten dramatisering for radio av Robert Sheckleys novelle Kjenner du når jeg gjør slik.
The Fabulous Baker Boys

Handling

Jack og Frank Baker er to pianospillende brødre som spiller i barer, og er i ferd med å gro fast i sitt nokså utslitte musikkrepertoar. De innser etterhvert at de trenger nye ideer og en forfriskning for å kunne beholde publikum og oppdragsgivere. De bestemmer seg derfor for å ansette en sangerinne, og det ender opp med at den sexy sangeren Susie slutter seg til dem. Forholdet dem imellom blir imidlertid ikke av det enkle slaget. De to brødrene er ganske forskjellige: Jack er kynisk og livstrett, mens hans bror er den stødige familiemannen og optimisten av de to. Problemene blir enda større når romantikken kommer inn i bildet. De topper seg etter at Susie og Jack opptrer alene på en nyttårsforestilling som Frank er nødt til å reise hjem fra, og de innleder et turbulent forhold.

Popularitet og økonomi

The Fabulous Baker Boys ble ingen stor suksess i USA, hvor den kun innbrakte $18,4 millioner og havnet på 60-plass over de mest innbringende filmene i 1989.
Produksjonskostnadene var på rundt $13 millioner.

Anmelderne

Filmen ble meget godt mottatt av anmelderne, noe som gjenspeiles i at den har fått så mye som 96 % på Rotten Tomatoes. Den amerikanske filmkritikeren Roger Ebert ga den 3,5 av 4 stjerner, mens Leonard Maltin ga den 2,5 av 4 stjerner.
Også de norske kritikerne gav den god mottakelse.

Priser

Filmen ble tildelt en rekke priser. Blant annet en Golden Globe (Pfeiffer), to National Board of Review (Pfeiffer og Top Ten), en Grammy (Dave Grusin), tre priser fra National Society of Film Critics (Pfeiffer, Beau Bridges og Ballhaus) og en BAFTA (for beste lyd). Det kan også nevnes at den ble nominert til tre Oscar.
Plysj

Plysj er et musikkalbum med Howards, utgitt i 1974.
Østkatalansk

Østkatalansk er ett av de to hoveddialektområdene for katalansk. Området består av det østlige Catalonia (provinsene Girona og Barcelona og det østlige Tarragona), Balearene, Nord-Catalonia i Frankrike og L'Alguer på Sardinia.
Det mest karakteristiske kjennetegnet i forhold til vestkatalansk er at trykklette vokaler nøytraliseres. Det vil si at trykklett /a/ og /e/ uttales [ə] (med unntak av i L'Alguer) og trykklett /o/ uttales [u] (med unntak av på Mallorca).
Anne Hathaway

Barndom og oppvekst

Hathaway ble født 12. november 1982 i Brooklyn, New York. Faren hennes, Gerald Thomas Hathaway, er en advokat, mens moren hennes, Kathleen Ann «Kate» (født McCauley), er en skuespiller som medvirket i datterens karrièrevalg. Hathaway ble spesielt interessert i skuespill etter at hun så moren spille Fantine i en oppsetning av Les Misérables. Da hun var seks år gammel flyttet familien til Millburn, New Jersey hvor hun vokste opp. Hathaway er den midterste av en søskenflokk på tre, og har både en eldre og en yngre bror; Michael og Thomas. Hun er av fransk og irsk opphav, men har også noen fjerne røtter i Tyskland og Amerikas urbefolkning.
Hun vokste opp som katolikk, og i barndommen ønsket hun å bli nonne; «Da jeg var 11 år gammel, føltes det som om jeg fikk et kall fra Gud om å bli en nonne.» Forholdet hennes til Den katolske kirke endret seg da hun fikk vite at broren Michael var homofil. Hun har sagt: «Jeg innså at storebroren min var homofil, og jeg kunne ikke støtte en religion som ikke støttet broren min.» Hun har kalt seg selv en kristen uten å tilhøre et kirkesamfunn, og gjentatte ganger sagt at hun ikke har funnet et passende trossamfunn for henne.

Karriere

Hathaway startet karrièren sin med en rolle i TV-serien Get Real, etter mindre biroller i teaterstykker. Gjennombruddet kom likevel med rollen som Mia Thermopolis i Prinsesse på prøve fra 2001, samt oppfølgeren Prinsesse på prøve II: Kongelige forviklinger fra 2004. Hun fortsatte å spille i flere familiefilmer, blant annet Den forheksede Ella (2004), men tok etter hvert på seg voksenroller i filmer som Havoc og Brokeback Mountain (begge fra 2005).
I 2007 hadde hun tittelrollen i dramafilmen Den unge Jane Austen, og i året etter ble hun nominert til Oscar for beste kvinnelige hovedrolle for rolleskildringen av Kym i Rachel Getting Married. Hun har siden spilt i filmene Valentine's Day (2010), Alice i Eventyrland (2010), Love and Other Drugs (2010), Rio (2011), The Dark Knight Rises (2012) og Interstellar (2014). I 2012 hadde hun rollen som Fantine i Tom Hoopers filmmusikal Les Misérables. Hun fikk god kritikk og vant flere priser for rolletolkningen, blant annet Golden Globe og Oscar for beste kvinnelige birolle. Hun vant også en Emmy-pris i 2010 for en gjesterolle i The Simpsons.
Sangstemmen hennes ble rost etter at hun sang «I Dreamed a Dream» i Les Misérables. Låten fikk god kritikk, og havnet på både britiske og amerikanske topplister. Hun spilte inn låten «At the Ballet» fra musikalen A Chorus Line med Barbra Streisand og Daisy Ridley i 2016. Hathaway har også deltatt i både teater og fjernsyn, og var vert med James Franco under den 83. Oscar-utdelingen i 2011. Hun var også vertskap for Nobelkonserten i 2010 med Denzel Washington.
Maria Prytz

Karriere

Prytz startet sin internasjonale karriere som reserve for Margaretha Lindahls lag i junior-VM i curling i 1994 og 1995. Sverige vant der henholdsvis  bronse- og sølvmedalje. Hun deltok i junior-VM igjen i 1997, denne gangen satte hun fjerdesteiner for Margaretha Sigfridsson. Laget vant sølvmedalje. Prytz var også med da Sverige tok bronse i junior-VM i 1998, denne gangen satte hun tredjesteiner for Matila Mattsson.
Etter juniorer-VM gikk Prytz tilbake til å være reserve for Lindahl og var med da laget vant en sølvmedalje Curling-EM 1999. Hun sluttet seg så til Anette Norbergs lag, også der som reserve. På dette laget var hun med å vinne gullmedaljer i Curling-EM 2003 og 2007, en sølvmedalje på Curling-VM 2001 og en bronsemedalje i Curling-VM 2003.
Etter hennes periode som Norbergs reserve satte Prytz en periode tredjesteiner på Stina Viktorssons lag. De opplevde ikke særlig suksesas, og hun gikk tilbake til å spille med Sigfridsson igjen. Der gikk hun tilbake til å sette sistesteiner for laget. Dette laget vant en sølvmedalje på Curling-EM 2011.
Urodidae

Utseende

Mellomstore møll (arten som forekommer i Norge har vingespenn 17-18 millimeter) med forholdsvis brede, avrundede, grå vinger.
De søramerikanske artene kan minne om familien Zygaenidae.

Levevis

Arten som forekommer i Norge har larver som lever på bladene av osp (Populus tremula). I Norden har den én generasjon hvert år som flyr i mai-juli, lenger sør er det to generasjoner hver sommer. Arten kan også finnes på viere (Salix spp.).

Kilder

Aarvik, L. og Lønnve, O.J. 2011. Wockia asperipunctella (Bruand, 1851) (Lepidoptera, Urodidae), a species and a family new to Norway. Norwegian Journal of Entomology 58: 128-130.
Höstvisa

«Höstvisa» er en finlandssvensk sang med melodi av Erna Tauro og tekst av Tove Jansson.
Refrenget lyder slik: «Skynda dej älskade, skynda att älska, dagarna mörknar minut för minut».
11. november 1965 deltok Tauro med to bidrag i en visekonkurranse arrangert av rundradioen i Helsingfors. «Höstvisa» kom på tredjeplass.
Bo Andersson utgav sangen på singlen Love Records LRS 1079 i 1972
Kjell Hansson utgav den på plate i 1977.
En innspilling med den finlandssvenske visegruppen Cumulus var meget populær i Sverige. 
Melodien ble i 1998 spilt inn på plate av Göteborgs Symfonietta i et instrumentalt arrangement av Tomas Blank, som også dirigerte.

Norsk versjon

Hanne Krogh har skrevet en norsk tekst. Den norske tittelen er «Høstvise». Krogh utgav den på singlen EMI 8C 006 37626  i 1980.

Listeplassering

Versjonen til Cumulus kom på den svenske singlelisten 26. august 1977 og lå der i 13 uker, hvorav en sjetteplass i to uker.
Paranthrene

Utseende

Middelsstore, nokså slanke, mørke glassvinger. Forvingene er ofte fargede. Hannene har dobbelt kamtannede antenner.

Levevis

Larvene lever inne i stammene på ulike busker og trær.
Mikhail Fridman

Politisk engasjement og jødisk aktivisme

I 2005 ble Fridman medlem av en statlig russisk komité (Общественная палата Российской Федерации) som holder oppsyn med Russlands parlament og regjering. Samme år etterfulgte han Sergej Karaganov som Russlands representant i den amerikanske tenketanken CFR.
Fridman støtter aktivt opp om jødiske initiativer i Russland og Europa. I 1996 deltok han i grunnleggelsen av Russlands jødiske kongress (Российский еврейский конгресс) og sitter nå i styret til denne organisasjonen. Han er en sjenerøs økonomisk bidragsyter til organisasjonen European Jewish Fund, som bekjemper antisemittisme, antisionisme, jødisk assimilering og europeisk nasjonalisme.

Konflikter med Telenor og BP

Alfagruppen og Telenor har lagt i rettsstridigheter over hele verden, og Fridman omtales som «Telenors erkefiende». Ifølge amerikanske ambassadenotater som er lekket via WikiLeaks, har BP kjempet mot Fridman om kontrollen i oljeselskapet TNK-BP. BPs ledere følte at Fridman hadde Russlands politiske lederskap med på laget: «Enten det, eller Mikhail Fridman styrer landet».
Hvaler ungdomsskole

Hvaler ungdomsskole er en ungdomsskole som ligger i Hvaler kommune. Skolen het tidligere Asmaløy skole, men ble i skoleåret 2006/07 omgjort til ungdomsskole. Skoleelever fra Asmaløy ble fordelt mellom Åttekanten skole og Floren skole. Skolen har ca. 159 (1. halvår 2009) elever og ca. 20 ansatte (lærere, assistenter, rektor, sekretær).

Arkitektur

Da skolen ble bygget i 1987 var det ni klasserom fordelt på tre skolebygg. Skolen hadde også et adminstrasjonssbygg og en felleshall med heimkunnskap, kunst og håndverksrom, sløyd, gymsal og et musikkrom. Skolen har blitt bygget på to ganger. Første gang i 1990-årene, da som klasserom for 1. klasse, kjøkken og skolefritidsordning, men dette er nå omgjort til auditorium. Den andre gangen det ble bygget på var i tusenårsskiftet, da gymsalen ble på størrelse med en håndballbane (40 m × 20 m), kafeteria, musikkskole, fritidsklubb og fire ekstra garderober.
Detlef Okrent

Annen verdenskrig

Detlef Okrent var medlem av NSDAP (medlemsnummer 5.038.061) og SS (SS-nummer 120.075). I SS nådde han i april 1944 graden SS-Sturmbannführer i Waffen-SS. Som SS-divisjonsdommer for 2. SS-divisjon «Das Reich» var Okrent gitt i oppdrag å undersøke massakeren i Oradour, men innstilte granskningen uten å ha kommet til noe resultat. Etter krigen ble Okrent flere ganger avhørt som vitne, men noe anklage mot ham personlig ble aldri tatt ut.

Sportsutøver

Han hadde tidligere, som landhockeyspiller, deltatt i de olympiske leker 1936 i Berlin.
Okrent vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0 og men tapte finalen til India med 1-8. Okrent spilte en kamp i OL-turneringen.
Beate Eriksen

Trivia

Beate Eriksen ble artikkel nummer 3 million på engelskspråklig Wikipedia den 17. august 2009.
Futian (Shenzhen)

Futian (kinesisk: 福田区, pinyin: Pútián Qū) er et av seks distrikter i Shenzhen i Guangdongprovinsen i Folkerepublikken Kina. Futian hadde et folketall på ca. 885 000 i 2002.

Jernbane

Beijing-Hongkong høyhastighetsjernbane har stoppested her.
Valmet

Skogsmaskiner

Valmet finnes fremdeles som varemerke på skogsmaskinene produsert av Komatsu Forest AB som lager skogsmaskiner i Umeå i Sverige (hvor hovedkontoret ligger) og i Wisconsin i USA. Komatsu Forest har siden 1. januar 2004 vært en underdivisjon av det japanske konsernet Komatsu Ltd.
Skrekkens øy

Handling

En gruppe kampsportstudenter er på et cruise i et område der det befinner seg en øy som ifølge ryktene skal huse gjenferdene til ninjakrigere som mistet sin ære. I tillegg til dette driver en Hitler-lignende person og hans gjeng med menneskehandel på øya. Menneskehandlerne selger unge kvinner til en gruppe gale munker som tror de får overmenneskelige krefter av å spise menneskekjøtt. Da kamsportsutøverne ankommer blir de angrepet av både slaverdriverne og en gruppe ninjazombier, som ved hjelp av munkenes ritualer, har steget opp fra de døde.

Om filmen

Filmen fikk ikke kinovisning i Norge, men ble utgitt på video av VCL rundt 1983/84 under tittelen «Skrekkens Øy». Den ble forbudt i Norge midt på 1980-tallet.
Necydalis major

Utseende

En stor (21-32 mm), slank, ganske vepselignende trebukk. Arten kan ikke forveksles med noen annen nordisk bille. Dekkvingene er ganske korte slik at flygevingene stikker ut bak dem (de kan ikke foldes innunder dekkvingene), disse holdes normalt foldet rundt den lange, slanke bakkroppen. Billen er mørkbrun til svart på farge, dekkvingene rødbrune, beina rødlige bortsett fra spissen av baklårene som er svart. Antennene utgjør litt over 1/3 av den lange og slanke kroppens lengde. Hodet er kort og bredt, og holdes loddrett. Pronotum er omtrent sylindrisk, med noen kraftige knøler litt bak midten. De korte dekkvingene er avrundede, blanke og fint punkterte. Bakkroppen er langt og sylindrisk. Beina er lange og slanke, bortsett fra lårene som er tydelig kølleformet. Larven er opptil 3 centimeter lang, hvit, langstrakt med tre par synlige bein. Hodekapselen er blekgul.

Levevis

Larvene utvikler seg i tørre gadd av løvtrær, særlig bjørk, osp og or. Hunnene legger gjerne egg på trær som er drept av skogbranner. Trærne må være stående og soleksponerte for å være brukbare for denne arten, men veden kan være ganske hard. Larven borer dypt inn i veden og bruker minst tre år på utviklingen. De voksne billene er aktive i juni-juli. De besøker sjelden blomster og tar trolig ikke næring til seg, og lever bare et par uker. De gjelder for å være sky (et uvanlig trekk hos biller) og unngår mennesker. Om man holder en slik trebukk i hånden bøyer den bakkroppen opp som om den ville stikke, den etterligner slik vepsene som den ligner på. Men dette er bare bløff, billen har ingen brodd.
Arten er i dag regnet som truet på grunn av mangel på egnede yngletrær.

Utbredelse

Arten er utbredt i store deler av Europa og videre østover til Sakhalin, men den er uvanlig de fleste steder. I Norge er det spredte funn nord til Nordland med et kjerneområde på Østlandet.
Network Norway

Network Norway var et norsk mobiltelefoniselskap som eiet 50 % av den norske mobilnettoperatøren Mobile Norway.
Network Norway ble startet i 2005 med Ingvild Myhre som administrerende direktør, og Tommy Norum som dekningssjef. Selskapet vokste blant annet gjennom oppkjøp av mobilselskapene One Call og MyCall. I 2009 ble Myhre etterfulgt av Arild Hustad.
I 2013 ble selskapet slått sammen med Tele2 Norge. Administrerende direktør i det underlagte Network Norway ble Hanne Løvstad, som før 2013 var leder for det Network Norway-eide mobilselskapet Lebara.
I 2014 ble Network Norway/Tele2 kjøpt opp av svensk-finske TeliaSonera, som eier NetCom. Privatabonnementer til Tele2, OneCall og MyCall (tidligere Lebara) skiftet samtidig fra Telenor-dekning til NetCom-dekning.
I mars 2015 ble Network Norway kjøpt opp av Ice.

Mobile Norway

Den andre halvdelen av Mobile Norway eier svenske Tele2. Mobile Norway fikk i 2006 Norges tredje lisens til å drive et GSM-mobilnett ved siden av Telenor og NetCom. Mobile Norway startet utbyggingen av sitt GSM-900 nettverk i 2007 og planlegger å dekke etter hvert hele landet. Den holder siden 2008 også en UMTS-lisens, men har så langt ikke bygget ut denne teknologien.
Trichoplon

Utseende

En liten, slank, blank, brun trebukk, dekkvingene med kremgule tegninger. Antennene er tynne og noe lengre enn kroppen, med lange, lyse hår. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann. Beina er nokså lange, lårene med en pigg i spissen.

Utbredelse

Arten er utbredt i det østlige Brasil.
Vaplan

Vaplan er et tettsted i Krokom kommune i Jämtlands län i landskapet Jämtland i Sverige. I 2010 hadde tettstedet 263 innbyggere.
Ogadens nasjonale frigjøringsfront

Ogadens nasjonale frigjøringsfront (ONLF) (somali: Jabhadda Wadaniga Xoreynta Ogaadeenya; arabisk: الجبهة الوطنية لتحرير أوجادين)  er en separatistisk opprørsgruppe i Ogaden i det østlige Etiopia som har som mål at Ogaden skal bli en egen stat.

Historikk

ONLF ble dannet i 1984 og kan ses som en fortsettelse av konflikten mellom Somalia og Etiopia om Ogadenregionen, en konflikt som begynte i kolonitiden da forskjellige deler av Afrika ble tildelt forskjellige europeiske land, og som på 1970-tallet kulminerte i Ogadenkrigen.
De svenske journalistene Martin Schibbye og Johan Persson tok seg inn i Ogadenområdet i 2011 med hjelp av ONLF-geriljaen ved deres mislykkede forsøk på å rapportere om de overgrep som flyktninger hadde vitnet om pågikk der, og koblingene det hadde til oljeselskapet Africa Oils virksomhet i regionen.

Rekruttering

ONLF rekrutterer i hovedsak fra ogadenklanen, som utgjør omkring halvparten av den regionale befolkningen.
Philippi (Cape Town)

Philippi er et forsted til Cape Town og en av de nyere townshipene i Cape Townområdet i Sør-Afrika. Nøyaktig størrelse er ikke kjent, men er estimert til rundt 150 000 personer. Sammen med Khayelitsha og Delft ble forstedet etablert på 1980-tallet.   
Philippi er ansett for å være et område godt egnet for bedriftsutvikling, og det er planlagt en rekke store utbygginger, inkludert Filippi Mini-City. Philippi Stadium ble bygget om i forbindelse med VM i fotball 2010, og er blitt et moderne anlegg i sambygg med nærlingsliv. Området er også kjent for dyrking av nær 80 % av Cape Towns grønnsaker i de omliggende jordbruksområdene.
74. motoriserte infanteribrigade

74. motoriserte infanteribrigade (russisk: 74-я отдельная гвардейская мотострелковая Звенигородско-Берлинская орденов Суворова и Кутузова бригада, «74. selvstendige Garde Zvenigorod-Berlin med Suvorov og Kutuzov sin orden») er en brigade underlagt 41. kombinerte armé i Sentrale militærdistrikt i det russiske forsvaret. Brigaden er forlagt til Jurga i Kemerovo oblast. I 2015 ble brigaden oppsatt med T-72B3 stridsvogn.
Rea Silvia

Rhea Silvia var den mytiske moren til tvillingene Romulus og Remus, som grunnla byen Roma. Hennes historie er fortalt i første bok av Ab Urbe Condita av Livius og i fragmenter fra Ennius og Fabius Pictor.